laion/Wikipedia-Exotic huggingface dataset:
ג'רג' ראדו

ג'רג' ראדו (במקור רייזמן, בהונגרית: Radó György;‏ בודפשט, 10 באוקטובר 1912 – בודפשט, 2 ביולי 1994) היה סופר יהודי-הונגרי, מתרגם ספרותי, היסטוריון ספרות, חבר באגודת מיצקיביץ ההונגרית. ג'רג' ראדו נולד במשפחה יהודית כילדם ראשון של ריקארד ראדו (1876–1945), עורך העיתון של "עיתון הבירה" ושל אירמה קסגי (1887–1975). סבו וסבתו מצד אביב היו שמעון רייזמן ושרולטה רוהמן. סבו וסבתו מצד אמו היו שמעון קסגי והרמין שולהוף. בשנת 1919 הוריו המירו את דתם לקתולית. הביבליוגרפיה ההונגרית של ספרות העמים הסובייטים 1–5. (עם סנדור קוזוצ'ה) ( 1950–1957 ) גורקי בהונגריה (1951) על מאיאקובסקי (מחקר) (1960) מלילות לבנים לים השחור (מפת דרכים) (1962) הנוסע העולמי יאנוש בשה (עם לאיוש טארדי) (רומן) (1963) חייו של גורקי (רומן ביוגרפי) (1967) שכנתנו אוקראינה (מחקר) (1969) מעבר לקווקז (מפת דרכים) (1971) בין קרובי השפה (מפת דרכים) (1975) ספרות עמי האורל והטורקמנים של ברית המועצות בהונגריה (מחקר) ( 1976 ) ממוסקבה למוסקבה (מפת דרכים) (1977) הכרוניקה הביוגרפית של אימרה מדאץ' (מחקר) (1987) כך חי אימרה מדאץ' (1990) ההולדת שלי (מחקר) (1990) פרבומייסקי: מכתב בודפשט (1945) ולדימיר מאיאקובסקי : ולדימיר אילייץ' לנין (שיר) (1946) מקסים גורקי : מחפש החיים (רומן) (1947) גורקי: חיי. ילדות (רומן אוטוביוגרפי) (1949) ניקולאי אוסטרובסקי : איך חושלה הפלדה (How the Steel Was Tempered) (רומן) (1949) ד. קארלין: גיבורי הקוטב (1950) רפאלו ג'ובאניולי (Raffaello Giovagnoli) : ספרטקוס (רומן) (1952) סיומושקין: הרובינסון של עולם הקרח (רומן) (1963) אנטולי סטאס (Стась Анатолій Олексійович): מבוך ירוק (רומן) (1974) צלב הקצין של מסדר פולוניה רסטיטה (1948) (פולין) תג זר הזהב של אגודת הידידות ההונגרית-סובייטית (1955) מדליית הזיכרון של אימרה מדאץ' (1964) (מחוז נוגראד) עיטור מסדר העמל דרג זהב (1972) מסדר הכבוד לתרבות הפולנית (1975) סיכת זהב של איגוד המתרגמים והמתורגמנים של הרפובליקה הפדרלית של גרמניה (1985) פרס התרגום הבינלאומי FIT-Nathhorst ( 1987 ) מסדר הכוכב של הרפובליקה העממית ההונגרית (1987) סופרים הונגרים בני זמננו 1945-1997 ספרי ג'רג' ראדו - Antikvarium.hu בהונגרית בבבל - אנתולוגיה ספרותית: האתר של ג'רג' ראדו ספרי ג'רג' ראדו כל תרגומיו של ג'רג' ראדו "Születési bejegyzése a Budapest VI. kerületi polgári születési akv. 1514/1912. folyószáma alatt". נבדק ב-2019-10-13. Gerencsér Tibor: A Magyar Mickiewicz Társaság második évtizede. A Magyar Mickiewicz Társaság tagjainak névsora. In: Acta Papensia XI (2011) 3-4. 195-199. o., library.hungaricana.hu. "Radó Rikárd halotti bejegyzése a Budapest VII. kerületi polgári halotti akv. 1551/1945. folyószáma alatt". נבדק ב-2019-10-13. "Radó Rikárdné Kőszegi Irma sírja". נבדק ב-2019-10-13. "Szülei házasságkötési bejegyzése a Budapest IX. kerületi polgári házassági akv. 342/1911. folyószáma alatt". נבדק ב-2019-10-13.
וולפגנג שמידר

וולפגנג שמידר (בגרמנית: Wolfgang Schmieder‏; 29 במאי 1901 - 8 בנובמבר 1990) היה מוזיקולוג גרמני. שמידר נולד בברומברג שבגרמניה. בשנת 1950 הוציא לאור את קטלוג יצירות באך, קטלוג של היצירות המוזיקליות אשר חיבר יוהאן סבסטיאן באך. שיטת המספור BWV נעשתה אוניברסלית ושימוש הכלל. ד"ר שמידר שימש כיועץ מיוחד למוזיקה לספריית העיר והאוניברסיטה בפרנקפורט על שם יוהאן וולפגנג פון גתה (Johann Wolfgang Goethe University Frankfurt am Main) החל מאפריל 1942 עד לפרישתו ב-1963. הוא חי את יתר חייו בפרייבורג עד למותו ב-1990 בגיל 89. מדיה וקבצים בנושא וולפגנג שמידר בוויקישיתוף וולפגנג שמידר, באתר MusicBrainz (באנגלית) קטלוג עבודותיו של וולפגנג שמידר(הקישור אינו פעיל) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
גן עדן (שיר של שירי מימון)

"גן עדן" הוא סינגל שהוקלט על-ידי הזמרת הישראלית שירי מימון. השיר יצא ב-21 בפברואר 2022, על-ידי חברת התקליטים הליקון. השיר נכתב על-ידי חנן בן ארי ומורן דוד, שגם הלחינה אותו יחד עם רונן רצבי להפקתם המוזיקלית של רון בקל ושאולי יצחק. בשיר זה, שיתפו פעולה בשנית בן ארי ודוד לאחר הצלחת השיר "ויטני" שכתבו הצמד. מימון שיתפה כי בעת כתיבת השיר עברה תקופה מטלטלת, אשר כללה בין השאר את מגפת הקורונה, פטירתו של חברה הקרוב יונתן פרידג', אובדן זהות וגעגועים לבמה. מתוך החוויות הללו נולד השיר, שמתבסס על הבקשה הפשוטה לשקט. מימון הוסיפה כי לעיתים נדמה שבן ארי נמצא בראשה ומצליח לזקק מתוכו את המילים המדויקות. השיר התקבל בחיבוק בקרב מעריציה של מימון, והיה בשיאו לשיר ה-11 המושמע ביותר במצעד השבועי של מדיה פורסט. הווידאו קליפ המלא שיצא עבור השיר בוים על-ידי איתן אשכנזי והועלה לערוץ היוטיוב של מימון ב-21 בפברואר 2022. בקליפ ניתן לראות את מימון שרה בליווי להקתה. נכון ליוני 2023, מונה הצפיות של הקליפ עומד על כמיליון צפיות. סרטון השיר "גן עדן" באתר יוטיוב מילות השיר "גן עדן" באתר שירונט תודה חנן על הנשמה שלך: שירי מימון שרה חנן בן ארי, באתר ערוץ 7, ‏2022-02-21 יובל אראל‏, שירי מימון - גן עדן, בבלוג של יובל אראל, מגזין מוזיקה ותרבות, 25 בפברואר 2022 שירי מימון: השיר הגיע מכאב ואובדן, הקורונה הייתה מטלטלת | 103fm, באתר 103FM - האזנה לרדיו און ליין Roni Vadnai, שירי מימון: "הייתי ממש באבל, במקום נמוך. היינו נפגשים ובוכים", באתר שירי מימון: "הייתי ממש באבל, במקום נמוך. היינו נפגשים ובוכים" | מגזין את, ‏2022-03-31 שירי מימון מפרגנת לחנן בן ארי: "אתה בתוך הראש והלב שלי", באתר כיפה, ‏2022-02-21 המצעד השבועי של מדיה פורסט, באתר MediaForest, ‏27-02-22 שירי מימון - גן עדן - Shiri Maimon - Heaven, נבדק ב-2023-06-09
יאניס פולופולוס

יאניס פולופולוס (ביוונית: Γιάννης Πουλόπουλος, ידוע גם בתור ג'ון פולופולוס; 29 ביוני 1941 – 23 באוגוסט 2020) היה זמר-יוצר יווני, שפעל ביוון במהלך שנות ה-60, ה-70 וה-80. מבחינת סך מכירות האלבומים, הוא הזמר היווני הרביעי הנמכר ביותר בכל הזמנים. פולופולוס נולד במאני, יוון. זמן קצר לאחר לידתו עברו הוריו, שמקורם במסיניאה, למחוז סנט אירותאוס שבפריסטרי, ליד אתונה. פולופולוס אהב לשיר מגיל צעיר. בעקבות חברים, הוא חיפש להתקבל ללא הצלחה לאודישן אצל קולומביה רקורדס, ובמקביל עבד כבנאי, שיחק כדורגל בסנט איירותיאוס וצייר ציורים בצבעי שמן. פולופולוס התפרסם בסוף שנות ה-60 וה-70. הוא שיתף פעולה עם מלחינים וכותבים בולטים, כולל מאנוס לואיזוס, מימיס פלסאס, סטברוס קויומציס ולינה ניקולקופולו. פולופולוס הוציא מספר אלבומים מצליחים והופיע בקונצרטים הן ביוון והן בעולם. אחד משיריו הידועים הוא "Mi Mou Thimonis Matia Mou" (אל תכעסי עליי, עיניים שלי), שיצא בשנת 1965, ונכתב והולחן על ידי סטאוורוס קויומדזיס (Σταύρος Κουγιουμτζής). מבין הביצועים הנוספים המוכרים לשיר זה מוכרים במיוחד הביצוע של יורגוס דאלארס משנת 1975 ושל הזמר הישראלי יהודה פוליקר באלבומו "עיניים שלי" משנת 1985, שגם נקרא על שם השיר. פולופולוס נפטר בהיידרי, בגיל 79, בעקבות בעיות לב כרוניות. יאניס פולופולוס, במסד הנתונים הקולנועיים IMDb (באנגלית) יאניס פולופולוס, באתר MusicBrainz (באנגלית) יאניס פולופולוס, באתר Yandex.Music (ברוסית) יאניס פולופולוס, באתר Discogs (באנגלית) יאניס פולופולוס, באתר Genius
להיות ג'וליה

להיות ג'וליה (באנגלית: Being Julia) הוא סרט קולנוע אמריקאי משנת 2004 בבימויו של אישטוואן סאבו, עם אנט בנינג, ג'רמי איירונס ושון אוונס בתפקידים הראשיים. התסריט של רונלד הארווד מבוסס על הרומן תיאטרון (Theatre) של סומרסט מוהם משנת 1937. העלילה מתרחשת בלונדון, 1938 ומתרכזת בשחקנית תיאטרון מפורסמת שמרגישה עצמה מבוגרת ועייפה ורומן עם מאהב צעיר מפיח בה כוחות חדשים. אנט בנינג הייתה מועמדת לפרס אוסקר לשחקנית הטובה ביותר ולפרס איגוד מבקרי הקולנוע האמריקאי לשחקנית הטובה ביותר וזכתה בפרס גלובוס הזהב לשחקנית הטובה ביותר - סרט קומדיה או מוזיקלי. ג'וליה למברט (אנט בנינג) היא שחקנית תיאטרון מפורסמת בלונדון בעשור החמישי לחייה. בעלה מייקל גוסלינג (ג'רמי איירונס) הוא המנהל האמנותי של התיטארון והאלמנה העשירה דולי דה פריס (מרים מרגוליס) שותפה לו בניהול התיאטרון מבחינה כספית. לבני הזוג יש גם בן בגיל ההתבגרות בשם רוג'ר (טום סטארידג'). ג'וליה מרגישה עייפות ושעמום בחייה. יחסיה עם מייקל הם על רקע מקצועי בלבד. היא דורשת ממנו לתת לה פסק זמן כדי להתאושש. כל מחשבותיה של ג'וליה מגולמות ברוחו של ג'ימי לנגטון (מייקל גמבון) שהיה המנטור שלה ותמך בה כשחקנית כשהייתה צעירה. מייקל מכיר לה בחור אמריקאי צעיר בשם טום פנל (שון אוונס) שמחזר אחריה בהתלהבות למרות שגילו כמחצית מגילה. הוא מקיים אתה יחסי מין סוערים שממלאים מרץ ושמחה בג'וליה. דולי דה פריס מזהירה את מייקל אבל הוא לא מתרגש ומסכים לארח את טום בביתם בכפר. טום מתיידד עם רוג'ר שמכיר לו שחקנית צעירה בשם אביס קרייטון (לוסי פאנץ'). טום מתחיל לחזר אחריה וג'וליה מתעמתת אתו. טום מתגלה כג'יגולו החי על כספי נשים אך זה לא אכפת לג'וליה. היא לוקחת חופשה ונוסעת לאי ג'רסי לנוח בבית אנה (רוזמרי האריס) ודודתה (ריטה טאשינגהם). לאי מגיע גם ידידה הוותיק לורד צ'ארלס (ברוס גרינווד) והיא מנסה להתחיל אתו יחסים אך הוא מגלה לה שהוא גיי. ג'וליה חוזרת ללונדון ומתכננת את נקמתה. היא מבקשת ממייקל שיקבל את אביס לתפקיד חשוב במחזה חדש בו היא אמורה לשחק בתפקיד ראשי. אביס "עוברת" את האודישן של מייקל ושתיהן עורכות חזרות על סצנה משותפת. לפני הפרמיירה מחתים מייקל את אביס על חוזה והיא פורצת בשמחה. בהצגה מפתיעה ג'וליה את אביס בבגדים שמשווים לה דמות שטנית. היא צועקת עליה ומשנה את הטקסט בהצגה. אביס נשארת המומה והקהל מקבל את משחקה הפרוע של ג'וליה בהתלהבות. מייקל מבהיר לאביס כי היא חתומה על חוזה לכל העונה ועליה להמשיך בהופעות עם ג'וליה. ג'וליה יושבת במסעדה, לוגמת בירה בהנאה ומודיעה שלא תשתתף במסיבת הבכורה של ההצגה, הנקמה הושלמה. אתר האינטרנט הרשמי של להיות ג'וליה "להיות ג'וליה", במסד הנתונים הקולנועיים IMDb (באנגלית) "להיות ג'וליה", באתר נטפליקס "להיות ג'וליה", באתר AllMovie (באנגלית) "להיות ג'וליה", באתר Rotten Tomatoes (באנגלית) "להיות ג'וליה", באתר Box Office Mojo (באנגלית) "להיות ג'וליה", באתר Metacritic (באנגלית) "להיות ג'וליה", באתר אידיבי "להיות ג'וליה", תסריט הסרט באתר Scripts.com (באנגלית) "להיות ג'וליה", במסד הנתונים הקולנועיים KinoPoisk (ברוסית) קדימון ל"להיות ג'וליה", באתר יוטיוב קדימון רשמי ל"להיות ג'וליה", באתר יוטיוב נעימת הנושא הראשי בפסקול "להיות ג'וליה", באתר יוטיוב אנט בנינג מקבל את פרס גלובוס הזהב על "להיות ג'וליה", באתר יוטיוב להיות יוליה, באתר TCM
גמר גביע העולם בכדורגל עד גיל 20 - 2023

גמר גביע העולם בכדורגל עד גיל 20 - 2023 היה המשחק האחרון בגביע העולם בכדורגל עד גיל 20 - 2023, המהדורה ה-23 של גביע העולם בכדורגל עד גיל 20. המשחק התקיים באצטדיון סיודד לה פלאטה (אנ') שבלה פלאטה, ארגנטינה, ב-12 ביוני 2023, ובו אורוגוואי, שניצחה בחצי הגמר את ישראל, זכתה בגביע, לאחר שניצחה 1–0 את נבחרת איטליה, שהעפילה לגמר לאחר שניצחה בחצי הגמר השני את קוריאה הדרומית. ערך מורחב – גביע העולם בכדורגל עד גיל 20 - 2023 סיקור המשחק, באתר פיפ"א לראשונה בתולדותיה: נבחרת אורוגוואי זכתה במונדיאליטו, באתר וואלה, 12 ביוני 2023
Jacques

"Jacques" הוא סינגל של הדי ג'יי והמפיק המוזיקלי הבריטי, ג'קס ג'ונס, והזמרת השוודית, טובה לו. השיר יצא על ידי חברת התקליטים פולידור רקורדס ב-28 באוגוסט 2019, כסינגל המוביל מאלבום האולפן הראשון של ג'ונס, Snacks (Supersize), וכסינגל השלישי מאלבום האולפן הרביעי של לו, Sunshine Kitty.‏ השיר נכתב על ידי ג'קס ג'ונס, טובה לו, מארק ראלף ו-MNEK, והופק על ידי ג'קס ג'ונס ומארק ראלף. נכון ליוני 2023, השיר הושמע למעלה מ-28 מיליון פעמים בספוטיפיי, ולמעלה מ-2 מיליון פעמים ביוטיוב. מידע על הסינגל "Jacques" באתר מיוזיק בריינז סרטון השיר "Jacques" באתר יוטיוב מידע על השיר "Jacques" באתר ספוטיפיי Bein, Kat (28 באוגוסט 2019). "Jax Jones and Tove Lo Deliver a Cheeky Ode to French Lovers On the Infectious 'Jacques': Listen". Billboard. נבדק ב-28 באוגוסט 2019. {{cite journal}}: (עזרה) Jacques, 2019-08-28, ארכיון מ-2022-01-29, נבדק ב-2023-06-08 Jax Jones, Tove Lo - Jacques (Official Video), ארכיון מ-2023-05-09, נבדק ב-2023-06-08
בריאן אגירה (2000)

בריאן נאוול אגירה (בספרדית: Braian Nahuel Aguirre; נולד ב-28 ביולי 2000 ברפאל קלסאדה שבארגנטינה) הוא כדורגלן ארגנטינאי המשחק בעמדת המגן הימני בקבוצת לנוס מליגת העל הארגנטינאית. אגירה גדל במחלקת הנוער של לנוס. בשנת 2020 החל לשחק בקבוצה הבוגרת של המועדון במסגרת ליגת העל הארגנטינאית. בריאן אגירה, באתר Transfermarkt בריאן אגירה, באתר Soccerway בריאן אגירה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בריאן אגירה (2000)".
מילאדין סטבנוביץ'

מילאדין סטבנוביץ' (בסרבית: Миладин Стевановић; נולד ב-11 בפברואר 1996 בביילינה שבבוסניה והרצגובינה) הוא כדורגלן סרבי המשחק בעמדת המגן הימני בקבוצת צ'וקריצ'קי מליגת העל הסרבית. סטבנוביץ' גדל במחלקות הנוער של רדניק ביילינה ופרטיזן בלגרד. הוא החל את הקריירה המקצוענית שלו בהשאלה מפרטיזן בלגרד לטלאופטיק. בהמשך חזר לפרטיזן בלגרד, ובסך הכל ערך עשר הופעות ליגה במדי המועדון במסגרת ליגת העל הסרבית, בהן הבקיע שער אחד. ב-17 באוגוסט 2016 חתם סטבנוביץ' בקייסריספור מליגת העל הטורקית. בסך הכל ערך שתי הופעות ליגה במדי המועדון, והוסיף שבע הופעות במסגרת הגביע הטורקי. ב-15 בפברואר 2018 חתם סטבנוביץ' בצ'וקריצ'קי מליגת העל הסרבית. סטבנוביץ' היה חלק מסגל נבחרת סרביה עד גיל 20 לטורניר גביע העולם עד גיל 20 בשנת 2015, בו זכתה נבחרת סרביה. פרטיזן בלגרד אליפות סרביה (1): 2014/2015 הגביע הסרבי (1): 2015/2016 נבחרת סרביה עד גיל 20 גביע העולם עד גיל 20 (1): 2015 מילאדין סטבנוביץ', באתר Transfermarkt מילאדין סטבנוביץ', באתר Fussballdaten.de (בגרמנית) מילאדין סטבנוביץ', באתר Soccerway מילאדין סטבנוביץ', באתר WorldFootball.net מילאדין סטבנוביץ', באתר FootballDatabase.eu Stevanović i Bogosavac novi profesionalci באתר הרשמי של פרטיזן בלגרד, 14 באוגוסט 2013 (בסרבית) Pregled pristiglih pojačanja u superligaškim klubovima – zima 2017/18 באתר הרשמי של ליגת העל הסרבית, 15 בפברואר 2018 (בסרבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מילאדין סטבנוביץ'".
קוסטה אלכסיץ'

קוסטה אלכסיץ' (בסרבית: Коста Алексић; נולד ב-9 במרץ 1998 בנובי סאד שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת אירקליס סלוניקי מליגת המשנה היוונית ובנבחרת סרביה. אלכסיץ' שיחק בסרביה בקבוצות בצ'יי 1918, צ'וקריצ'קי, נפרדק קרושבאץ ואינדייה, ובליגת העל הארמנית בקבוצת סבאן. ב-10 בינואר 2022 חם אלכסיץ' באירקליס סלוניקי מליגת המשנה היוונית. ב-25 בינואר 2021 ערך אלכסיץ' את הופעת הבכורה שלו בנבחרת סרביה, בתיקו 0-0 נגד נבחרת הרפובליקה הדומיניקנית. קוסטה אלכסיץ', ברשת החברתית פייסבוק קוסטה אלכסיץ', באתר Transfermarkt קוסטה אלכסיץ', באתר Soccerway קוסטה אלכסיץ', באתר WorldFootball.net קוסטה אלכסיץ', באתר National Football Teams קוסטה אלכסיץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קוסטה אלכסיץ'".
תודה שאת

תודה שאת הוא שיר שהוקלט על ידי הזמר-יוצר הישראלי חנן בן ארי. השיר נכתב על ידי חנן בן ארי והמשורר רועי חסן, הולחן על ידי בן ארי והופק בידי המוזיקאי אייל מזיג. הוא יצא לאור כסינגל ב-6 בפברואר 2017 וב-29 באפריל 2018 נכלל באלבום האולפן השני של בן ארי, "לא לבד". השיר נכתב על ידי חנן בן ארי והמשורר רועי חסן, הולחן על ידי בן ארי, והופק ועובד בידי המוזיקאי אייל מזיג. בן ארי הקדיש את השיר לאשתו הדסה וכתב: הדסי שלי, מה כבר ידענו אז, בני 20 וקצת? מחופשים לחתן-כלה, מאושרים כאילו אין מחר. בלי להכיר יותר מידי (חצי שנה), בלי לגור ביחד, בלי לגעת. התאהבנו וזה הספיק. 8 שנים, 5 דירות, 4 ילדים, את הורדת 20 קילו ואני 15, אלף סוגי כיפות וזוגות משקפיים, התחתנת עם מחנך והפכת לאשתו של תותים... ולמרות הכל אנחנו יחד, לא מפחדים לצעוד במסלולים נפרדים כדי לחזור להיות אחד. לומדים בסבלנות אחד את השנייה, עובדים בלאהוב. כל יום מחדש. את מקבלת אותי עם כל השגעונות ופיזור הנפש, מלמדת אותי להיות חבר, אבא, בן אדם. תודה שאת אוהבת אותי, זה כל כך לא מובן מאליו. חנן. — חנן בן ארי, הדסי שלי, פייסבוק, 6 בפברואר 2017 השיר יצא לאור כסינגל ב-6 בפברואר 2017 וב-29 באפריל 2018 נכלל באלבום האולפן השני של בן ארי, "לא לבד". הוידאו-קליפ של השיר בוים ונערך בידי המוזיקאי והבמאי יעקב אסרף, וצולם בידי יוסף שלסט. בקליפ משתתפים חנן בן ארי, אשתו הדסה ובתם המשותפת. ב-17 באוגוסט 2020 פורסם קאבר לשיר שבוצע בידי השחקן אוראל צברי. חנן בן ארי - תודה שאת (קליפ רשמי) Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:13) 'תודה שאת אוהבת אותי': חנן בן ארי בסינגל חדש לאשתו, באתר "סרוגים", 6 בפברואר 2017 דודו כהן, הולך על בטוח - ביקורת דיסק, באתר ערוץ 7, 24 במאי 2018 חנן בן ארי, לא לבד, באתר ספוטיפיי תודה שאת אוהבת אותי - קאבר, סרטון בערוץ "Orel Tsabari", באתר יוטיוב (אורך: 03:12) 18-2-2017, מדיה פורסט
ראקוצי

האם התכוונתם ל... ג'רג' ראקוצי השני – אציל הונגרי הלנה רקוצקי – שחיינית פולנית ז'יגמונד ראקוצי – אציל הונגרי פרנץ ראקוצי – אציל הונגרי
2001 באסטרונאוטיקה

במהלך השנה בוצעו 59 שיגורים, מהם 23 (39%) על ידי רוסיה. 12 בפברואר – גשושית אמריקאית NEAR Shoemaker נחתה על האסטרואיד ארוס, נחיתה ראשונה של חללית על אסטרואיד 8 באוגוסט – שיגור גשושית ג'נסיס, חלק מתוכנית דיסקברי של נאס"א, במטרה לאסוף דוגמאות של רוח השמש, משימה ראשונה למרחק גדול ממסלול הירח שכללה חזרה לכדור הארץ 15 באוקטובר – גשושית גלילאו עברה במרחק של 180 ק"מ מאיו, אחד הירחים של צדק 27 בנובמבר – טלסקופ החלל האבל גילה נתרן באטמוספירה של HD 209458 b, לראשונה התקבלו נתוני מחקר מאטמוספירה של כוכב לכת חוץ-שמשי שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 2001 באסטרונאוטיקה בוויקישיתוף ריכוז נתונים על השיגורים מהם 4 בעזרת משגר שנבנה באוקראינה מיזם בין לאומי שהשתמש במשגר מתוצרת אוקראינה שימוש במשגר של האיחוד האירופי
ענף כלכלי

ענף כלכלי הוא הקבוצה הכללית של העסקים המפיקים מוצרים או שירותים המשתייכים לשרשרת האספקה של משפחת מוצרים או שירותים מסוימת. ההקבצה לענפים כלכליים נעשית במבנה של עץ, כלומר בחלוקה לענפים ראשיים, שכל אחד מהם מתחלק לענפי משנה, וכך הלאה. ענפים ראשיים הם, למשל, חקלאות, תעשייה, בנייה, מסחר, כספים, שירותים ציבוריים, שירותים אישיים. ענף התעשייה נחלק לענפי משנה, כגון מזון, מתכת, תרופות, אלקטרוניקה וכו'. ענף המזון נחלק לענפי משנה לפי סוג המזון: חלב ומוצריו, בשר ומוצריו, דברי מאפה, ממתקים, שימורים וכו'. החלוקה לענפים משמשת למטרות שונות, בהן: ניתוח סטטיסטי של הפעילות במשק. דוגמה: הלשכה המרכזית לסטטיסטיקה מציגה את השכר הממוצע במשק לפי ענפים. האו"ם בנה סיווג ענפי תקני בין-לאומי (ISIC) (אנ'), לסטטיסטיקה כלל-עולמית של הפעילות הכלכלית. באמריקה הצפונית (קנדה, ארצות הברית ומקסיקן) נהוגה מערכת הסיווג הענפי הצפון אמריקאית (אנ'). מפעלים בענף מסוים מתאגדים לשם קידום אינטרסים משותפים של הענף, בתחום יחסי העבודה (כארגון מעסיקים) ובתחומים נוספים. דוגמאות להתאגדויות כאלה בישראל: התאחדות התעשיינים בישראל, התאחדות קבלני השיפוצים, מרכז השלטון המקומי בישראל. פעמים רבות נחתמים הסכמים קיבוציים לענף כלכלי מסוים, בהם הסכמים שמוצא להם צו הרחבה. במקרי גבול נדרש לעיתים בית הדין לעבודה לפסוק האם פעילות של מפעל מסוים משייכת אותו לענף מסוים, ולכן חל עליו צו ההרחבה לאותו ענף. רשות המסים בישראל מחלקת את הנישומים לענפים, כבסיס לעריכת שומות. לממשלה פועלת לעיתים לעידוד הפעילות בענפים מסוימים או לצמצומה בענפים אחרים. דוגמה: חוק מס מעסיקים העניק פטור ממס מעסיקים למעסיקים בענפים מסוימים. גם במקרה זה נדרשו בתי המשפט לפסוק האם מפעלים מסוימים נכללים בענף המקנה פטור מהמס. למרכיבי ענף כלכלי יש מכנה משותף רחב, ולכן הם נוטים להיות מושפעים ולהגיב לאירועים ולשינויים בצורה דומה – למשל לאסונות טבע, להמצאות ותגליות חדשות וכיוצ"ב (לדוגמה, השפעת מגפת הקורונה על ענף התיירות הייתה שונה במובהק מהשפעתה על ענף התקשורת). בהתאם לאופי פעילותו, עסק ישויך לענף מסוים או לענפים אחדים. חברת בנייה, למשל, משויכת לענף הבנייה, אך החלוקה נוספת ניתן להבחין בין חברה העוסקת בבנייה למגורים וחברה העוסקת בבנייה לתעשייה ולמשרדים, ויש חברות בנייה הפועלות בשני תת-תחומים אלה. לענפים הכלכליים השונים מאפיינים המייחדים אותם. גם אם מאפיין מסוים עשוי להיות דומה בשני ענפים, הרי שכלל המאפיינים מיוחד לכל ענף וענף. תוצרים – המאפיין העיקרי הוא התפוקה הסופית של הענף. חומרי הגלם בהם נעשה שימוש בענף. טכנולוגיות, ציוד ומכונות. מקצועות הדרושים לענף. מדרג פנימי של המקצועות. סוגי עסקים. אסדרה. מיסוי. חסמי כניסה. מוקדי כוח גאוגרפיים: כוח אדם. ידע ומחקר. אתוס ומיתוסים. ז'רגון. עונתיות. כנסים. תערוכות. אירועים אחרים. מגזר כלכלי מדיה וקבצים בנושא ענף כלכלי בוויקישיתוף ענף כלכלי, באתר "מילון אבניאון" דוגמה: שכר ממוצע למשרת שכיר, לפי מגזר וענף כלכלי, באתר הלשכה המרכזית לסטטיסטיקה International Standard Industrial Classification of All Economic Activities (ISIC), Rev.4, United Nations, 2008 ענפים כלכליים במס הכנסה ומע"מ, באתר Super Invoice
הרפובליקה הסורית

הרפובליקה הסורית הוא שמן הרשמי של סוריה בת ימינו ושל שתי הישויות המדיניות שקדמו לה. הכינויים "הראשונה", "השנייה" ו"השלישית" נועדו להבדיל ביניהן ואינם חלק משמותיהן. לעיתים מכנים בשם "הרפובליקה הסורית" את הרפובליקה הראשונה והשנייה יחד (חוקת 1950 היוותה את נקודת המעבר ביניהן), אך ללא תקופת הרפובליקה הערבית המאוחדת בין 1958 ל-1961. האם התכוונתם ל... הרפובליקה הסורית הראשונה הרפובליקה הסורית הראשונה (1930–1950) – עד 1946 כחלק מהמנדט הצרפתי בסוריה ובלבנון, ואחר כך כרפובליקה פרלמנטרית. הרפובליקה הסורית השנייה הרפובליקה הסורית השנייה (1950–1963) – לאחר חוקת 1950 (ב-5 בספטמבר). רפובליקה פרלמנטרית שנקטעה פעמיים: בדיקטטורה צבאית (1951–1954) ובהצטרפות לרפובליקה הערבית המאוחדת בראשות מצרים (1958–1961). סוריה סוריה ("הרפובליקה הסורית השלישית") (מאז 1963) – מהפיכת הבעת' ואילך.
הסר לפני טיסה

הסר לפני טיסה היא אזהרת בטיחות הנראית לעיתים קרובות על רכיבי נשלפים של מטוסים וחלליות, בדרך כלל בצורת סרט אדום, כדי לציין שההתקן, כגון כיסוי מגן או סיכה למניעת תנועה של חלקים מכניים, משמש רק כאשר המטוס נמצא על הקרקע (חונה או מוסע). במטוסי תעופה כללית קטנים, זה עשוי לכלול כיסוי צינור פיטו או מנעול בקרה. האזהרה מופיעה באנגלית בלבד. סרטים אחרים המסומנים "משוך כדי לחמש" או דומים נמצאים על טילים ומערכות נשק אחרות שאינן מותקנות על מטוסים. רכיבי הסרה לפני הטיסה מכונים לעיתים קרובות "פריטי תג אדום". בדרך כלל, לצוות הקרקע תהיה רשימת תיוג של פריטי הסרה לפני הטיסה. רשימות ביקורת מסוימות ידרשו לצרף את הסרט או התג לרשימת הבדיקה כדי לוודא שהוא הוסרו. אי הסרה של חלק מסומן גרמה בעבר להתרסקות מטוסים, כמו זו של טיסה 603 של אירופרו ובשנת 1975, מטוס רויאל נפאל איירליינס מסוג פילטוס PC-6A טורבו-פורטר אשר היו בו אשתו ובתו של סר אדמונד הילרי. נהוג לראות מחזיקי מפתחות, חולצות, תגיות תיקים, חגורות ועוד מוצרים כאלה עם סרט זה, במיוחד אצל אנשים שעובדים בתעופה או חובבי תעופה.[דרוש מקור] לעיתים נעשה שימוש בתג ירוק לזיהוי רכיבים שיש לחבר לפני הטיסה באופן דומה להסרה לפני הטיסה.[דרוש מקור] Mind the gap מדיה וקבצים בנושא הסר לפני טיסה בוויקישיתוף "Aeroperu B757 Accident". www.rvs.uni-bielefeld.de.
מתן פרץ

מתן פרץ (נולד ב-18 באוגוסט 1988) הוא סטנדאפיסט ואושיית רשת ישראלי. נולד בירושלים. אביו אלי הוא תת-אלוף במילואים. עד לסיום בית הספר היסודי, התגורר בקריית ארבע. לאחר מכן, עבר לגור עם משפחתו ברמת בית שמש, למד בישיבה חרדית בשכונת בית וגן בירושלים. בגיל 16 עבר עם משפחתו לגן יבנה, ולמד בישיבה התיכונית אור עציון. בשנת 2006 התגייס לצה"ל ושירת כלוחם בגדוד לביא. בשנת 2014 למד מוזיקה במסלול "זמר יוצר" במכללת BPM בתל אביב. בשנים 2015–2018 למד לתואר ראשון בתקשורת במכללת ספיר. בשנת 2018 הצטרף לפרויקט היוטיוב "My Vibe" של אושיית הרשת סהר קליזו, חברו מילדות. בהמשך הצטלם פרץ לתוכנית הריאליטי "פרויקט קליזו", ששודרה ב-HOT ועקבה אחרי משתתפי הפרויקט. יחד עם קליזו פרסם את השיר "אל תחשבי עלי", שהפך ללהיט ברשת החברתית טיקטוק. במקביל, החל פרץ להופיע בתור סטנדאפיסט והחל בקריירת סטנדאפ. פרץ העלה קטעי סטנדאפ לרשת, ואלו זכו להצלחה גדולה. לאחר תקופת הקורונה, הפך לאמן בית במועדון הסטנדאפ פקטורי. בשנת 2022 החל להגיש פודקאסט בשם "נכנסים לפינות", יחד עם רז ספני, אותו הכיר בפרויקט של סהר קליזו. במהלך מלחמת חרבות ברזל, החל פרץ להעלות סרטוני הסברה באנגלית לרשתות, אשר זכו לתהודה בינלאומית. בשנת 2024 הצטרף כחבר קבוע לתוכנית "מה שתגידו" בכאן 11. כמו כן, פרץ החל להשתתף בקביעות בפודקאסט "הגג של יצחקי". בספטמבר 2024 פורסם כי פרץ ידבב בגרסה הישראלית לסרט "רובוטריקים: ההתחלה". פרץ רווק, מתגורר בחולון. אתר האינטרנט הרשמי של מתן פרץ מתן פרץ, ברשת החברתית אינסטגרם מתן פרץ, ברשת החברתית טיקטוק סרטונים בערוץ של מתן פרץ, באתר יוטיוב תא"ל (מיל') אלי פרץ, באתר הביטחוניסטים, ‏14 באפריל 2022 הסטנדאפיסט שגדל בקריית ארבע: "אני עדיין מאמין פשוט אין לי כוח לפרקטיקה", באתר כיפה, 27 בספטמבר 2024 חן מור, "זה טירוף": איך הפך מתן פרץ מגן יבנה לסטנדאפיסט הישראלי הכי מוכר בעולם?, באתר כאן דרום – אשדוד, ‏16 בפברואר 2024 מופע סיום מסלול זמר יוצר של מכללת BPM, באתר בית היוצר, ‏30 בנובמבר 2015 יוצאים על הבר - אירוע יום הבחירה, באתר המכללה האקדמית ספיר ליאור שלו, ‏ראו אותנו כחבורה מאושרת, אבל בשבילנו זה היה גיהינום, באתר ‏מאקו‏, 25 באוגוסט 2022 פרויקט קליזו | פרק 1 המלא, סרטון בערוץ "ערוץ הבידור", באתר יוטיוב (אורך: 23:55), 1 בנובמבר 2018 גיל משעלי, ‏שנים אחרי שעזב את המוזיקה, השיר של מתן פרץ הפך ללהיט טיקטוק, באתר ‏מאקו‏, 31 ביולי 2024 סהר קליזו ומתן פרץ – אל תחשבי עליי || מילים ||, סרטון בערוץ "OsuBlo Ogacho – אוסובלו אוגצאו", באתר יוטיוב (אורך: 02:39), 2 בדצמבר 2018 צביה בלום, אתם בטוח מכירים אותו מהטיקטוק: הסטנדאפיסט מתן פרץ הפך לגיבור הסברה במדים, באתר ישראל היום, 11 בינואר 2024 אסי גל, ‏מתן פרץ החליף את הדת בסטנדאפ, והוא מאמין באמונה שלמה, באתר ‏מאקו‏, 26 בספטמבר 2024 נכנסים לפינות עם רז ספני ומתן פרץ, באתר Spotify מה שתגידו עונה 4 | פרק 2, סרטון בערוץ "כאן 11", באתר יוטיוב, 29 באוגוסט 2024 דרור רפאל, ‏דור הסטנדאפיסטים החדש: מוח מבריק שמחובר לפה ג'ורה, באתר מעריב אונליין, 15 ביוני 2024